Filosoful Mihai Șora cere proteste masive și organizarea de alegeri anticipate: În ritmul în care evoluează lucrurile, peste doi ani nu vom mai avea alegeri libere

Filosoful Mihai Șora îndeamnă la proteste masive și la organizarea de alegeri legislative anticipate la câteva ore după ce fosta șefă a DNA, Laura Codruța Kovesi, a fost chemată la audieri la Secția de investigare a infracțiunilor din Justiției, având calitatea de suspect într-un dosar în care acuzaţiile sunt de abuz în serviciu, luare de mită şi mărturie mincinoasă.

Postarea pe Facebook a lui Mihai Șora:

1. PROTESTE MASIVE.

2. ANTICIPATE.

Știu, conștiința multor români a amorțit, iar – logistic – opoziția la tăvălugul pesedist este încă fragilă, are nevoie de timp pentru a se structura, pentru a face față, rațional și eficace, atacurilor brutale și repetate (cazul Justiției, al Băncii Naționale ori aservirea presei sunt doar câteva exemple vizibile, vârful icebergului).